OzLabs/hebrew-wiki-articles huggingface dataset:
עין כחל

עין כחל הוא מעיין השוכן לרגלי הר כחל בתוך מבנה של בריכת בטון מקורה, גדולה ועמוקה, עם פתח כניסה למעלה.

== תיאור המקום ==
מעיין "עין כחל" או "עין כחילה", כפי שנקרא בתקופה הקדומה<ref name=":3"></ref>, נובע בתוך מבנה של בריכת בטון מקורה, גדולה ועמוקה, עם פתח כניסה למעלה. על קיר המבנה יש סולם. על שם המעיין נקרא היישוב "כחל", שנמצא סמוך לצומת עמיעד.<ref name=":3" />

== ההיסטוריה של המקום בדת היהודית ==
מסוף המאה ה-16 התפתחה מסורת שמקורה כנראה, בקהל מקובלי צפת, הרואה בנחל "עין כחל", בנחל עכברה שבסביבתו ובמצוקיו את המקום שבו נטמנו כלים ואוצרות מבית המקדש. מסורת זו נשענת על שלושה מקורות. האחד, ספרו של רבי חיים הורוביץ "חיבת ירושלים" (1844) המציין את מרחב נחל עכברה כמקום האוצר, השני ספרו של המקובל רבי נפתלי בן יעקב אלחנן "עמק המלך" שנדפס באמסטרדם ב-1648 הרומז על הימצאות אוצרות גנוזים ליד עין-כחל, וספר שלישי, "שערי ירושלים" שבו מספר הרב נפתלי ריישר על חיילי נפוליאון בונפרטה המחפשים אוצרות בנחל בעת המצור הגדול על עכו, בשנת 1799 כאשר הפנה נפוליאון חלק מצבאו לכיבוש הגליל, חלק מחייליו התפנה לחפש את אחר אוצרות המקדש הנעלמים. לילות וימים נשמעו למרחוק קולות החציבה בסלע שעלו מערוץ הנחל, אך לאוצרות לא היה זכר.

וכך כותב רבי חיים הורביץ בספרו "חיבת ירושלים": "סמוך לעכברא, בדרך שהולכים בה מהעיר צפת לטבריה יש בקעה גדולה ועמוקה מאד ובתחתית הבקעה יש מעיין מים צלולים שנקרא "עין כחל" ועוברים דרכו ובצידו המזרחי יש הר גבוה מאד ובראש ההר חצוב כדמות שער סתום ובהר זה נגנזו הכלים הקדמונים והיקרים של בית המקדש…"

מתוך "עמק המלך", נפתלי בן יצחק אלחנן, שיצא לאור באמסטרדם בשנת 1648: "...ואלה פירוט אוצרת בית המקדש אחר חורבנו אותם הסתירו בשמם של חמישה צדיקים: ואלו משקלי הכסף הגנוזים בעין כחל, על ידי ברוך וצדקיהו: כיכרי כסף מאה ועשרים ריבוא, ושל כסף טוב מאה ושישים ריבוא, כלים של נחושת, סירים של נחושת טוב מאתיים ריבוא... כרובים שאין להם משקל, כיורים של נחושת שאין להם משקל, מחבת של זהב טוב ג' אלפים... זהב מזוקק שזקק דוד מלך ישראל, כל אלה גנזם צדקיהו... ואיש לא ידע באיזה מקום נגנזו... עד שיקום דוד בן דוד וימסרו בידו את כל כסף וזהב ומרגליות שהטמינו בשעה שיתקבצו גלויותיהם של ישראל מד' רוחות העולם ויעלו בגדולה... על ארץ ישראל".

היה נהר שופע באמצע המאה ה-20, שמימו הפעילו את טחנות סירין ומאז יבש.

==קישורים חיצוניים==
גאל טפר, גיל דרעין ויותם טפר, [https://kotarimagesstg.cet.ac.il/GetPageImg_v2.ashx?Type=page_img&gPageToken=f884bc9e-a4b4-490b-b8f3-adb90b4cf3d3&nStep=7&nVersion=10 אזור נחל עמוד : פרקים על ההיאחזות היישובית], 2000, עמוד 20

== הערות שוליים ==

קטגוריה:החרמון
רכסי סופטבד

רכסי סופטבד או מצוקי סופטבד או נונאטאקי סופטבד (באנגלית: Softbed Ridges; מילולית: רכסי הקרקע הרכה; או Softbed Nunataks) הם סדרת רכסים או נונאטאקים סלעיים מקבילים, שביניהם עמקים קטנים המכוסים שלג, בחוף שקלטון, בשטח חסות רוס שבאנטארקטיקה.

הרכסים משתרעים בכיוון צפון - דרום, ואורכם 28 קילומטרים.

הרכסים יוצרים את האזור המפריד בין קרחון לורי וקרחון רוב.

== היסטוריה ==
=== מקור השם ===

שמם של הרכסים ניתן להם בשנת 1960 על ידי קבוצות מחקר ניו זילנדיות, אשר עשו מחקרים באזור.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:14155 רכסי סופטבד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131857 רכסי סופטבד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13614&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכסי סופטבד] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6625646.html רכסי סופטבד] באתר mindat
* [http://distancebetween.info/softbed_ridges מחשבון מרחקים - המרחק מרכסי סופטבד לאתרים סמוכים]

== הערות שוליים ==

סופטבד
סופטבד
רבי יהודה בן בתירא השני

רבי יהודה בן בתירא השני הוא תנא שחי בדור השלישי לתנאים, בתחילת המאה השנייה ומקום מושבו העיקרי היה נציבין שבבבל. הוא נכדו של רבי יהודה בן בתירא הראשון.

== המקור לכך שהיו שני רבי יהודה בן בתירא ==
התוספות במנחות הגיעו למסקנה שהיו שני רבי יהודה בן בתירא, בעקבות שאלתם איך יכול להיות שרבי יהודה בן בתירה חולק עם רבי יוסי שחי בתקופה מאוחרת יותר.
.

== ירידתו לבבל ==
לאחר חורבן הבית וכישלון מרד בר כוכבא, משראה כי אין תקווה ללימוד התורה בארץ ישראל, בעקבות גזירות הרומאים וחורבן מרכזי התורה בירושלים וביבנה, החליט יחד עם רבי חנניה בן אחי רבי יהושע ורבי מתיא בן חרש להקים מרכז רוחני בגולה, שתהיה לו סמכות לעבר שנים ולחדש חדשים. משהגיעו לגבול ארץ ישראל, "זקפו עיניהם וזלגו דמעותיהם וקרעו בגדיהם" מפני שהוצרכו לצאת מארץ ישראל.<ref>ספרי דברים ב</ref>

== פועלו בנציבין ==
בית דינו בנציבין קנה לו שם:

== הנהגתו ==
כשהמשיך רבי חנניה בן אחי רבי יהושע לעבר שנים ולקבוע חדשים בגולה גם אחרי שנתכונן מחדש המרכז הארצישראלי אחר השמד, שלחו לו מארץ ישראל, שאם לא יחדל מליטול לעצמו סמכות המגיעה למרכז הארצישראלי יהא בנידוי. הלך וקבל לפני רבי יהודה בן בתירה בנציבין, והלה יעצו ללכת אחרי חכמי ארץ ישראל ולא לעבר בגולה: "אחריהם, אחריהם!",<ref></ref> ובזה הציל את אחדות העם ותורתו.

שמו התפרסם כל כך עד שחכמי ארץ ישראל, רבי אלעזר בן שמוע ורבי יוחנן הסנדלר יצאו ללכת לנציבין ללמוד הימנו תורה. אבל כאשר הגיעו לצידון הרגישו שלא יכולים לעזוב את ארץ ישראל ושבו למקומם. בנימוק אמרו: "שקולה ישיבת ארץ ישראל כנגד כל המצוות שבתורה".<ref>ספרי דברים פ</ref>

== מאמרותיו ==
* 
* 

== קישורים חיצוניים ==
* 
* 
* [https://daf-yomi.com/DYItemDetails.aspx?itemId=12380 תנאים: "רבי יהודה בן בתירא"], בפורטל הדף היומי

== הערות שוליים ==

קטגוריה:הדור השלישי לתנאים
קטגוריה:תנאי בבל
קרחון דורר

קרחון דורר (באנגלית: Dorrer Glacier) הוא קרחון יובלי בחוף שקלטון, בשטח חסות רוס שבאנטארקטיקה.

הקרחון ממוקם בסמוך דרומית להר הייזר.

הקרחון מנקז את המדרונות הצפון-מזרחיים של רכס המלכה אליזבת; הקרחון זורם לכיוון מזרח, ונשפך לקרחון לורי.

גובהו של הקרחון 742 מטרים מעל פני הים.

== היסטוריה ==
=== גילוי ומיפוי הקרחון ===

הקרחון מופה על ידי הסקר הגאולוגי של ארצות הברית בהתבסס על סקר טלורומטרי, ותצלומי אוויר שצולמו על ידי צי ארצות הברית בין השנים 1960–1962.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של אגון דורר (Egon Dorrer), חוקר קרחונים מטעם תוכנית המחקר האנטארקטית של ארצות הברית, אשר חקר את מדף הקרח רוס בעונות המחקר (הקיץ האנטארקטי) 1962–1963 ו-1965–1966.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3992 קרחון דורר] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19384 קרחון דורר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=124455 קרחון דורר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3790&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון דורר] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/fr/25610240 מפת אזור קרחון דורר]
* [http://www.marineregions.org/gazetteer.php?p=browser&id=22081 קרחון דורר] באתר marineregions

== הערות שוליים ==

דורר
דורר
קטגוריה:ארצות הברית באנטארקטיקה
רכס הולנד

רכס הולנד (באנגלית: Holland Range) הוא רכס הרים בחוף שקלטון בשטח חסות רוס, שבאנטארקטיקה.

הרכס ממוקם בסמוך ממערב למדף הקרח רוס; ומשתרע בין קרחון רוב, לקרחון לנוקס-קינג.

אורכו של הרכס 110 קילומטרים.

גובהו של ההר 4,160 מטרים מעל פני הים.

== היסטוריה ==
=== מקור השם ===

שמו של הרכס ניתן לו על ידי ועדת ים רוס.

הרכס נקרא על שמו של סר סידני הולנד, ראש ממשלה ה-25 של ניו זילנד אשר תמך בהשתתפותה של ניו זילנד במשלחת הטראנס-אנטארקטית של חבר העמים הבריטי אשר חקרה את אנטארקטיקה בין השנים 1956–1958.

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=vbHtBgAAQBAJ&pg=PT46&lpg=PT46&dq=%22Holland+Range%22+antarctica&source=bl&ots=d25V0zFZFW&sig=ACfU3U3XHCWguVoBqWT5KoX289i9-0ZkuQ&hl=en&sa=X&ved=2ahUKEwiBgoq-rJLpAhUFjqQKHbUqBL0Q6AEwDHoECAcQAQ#v=onepage&q=%22Holland%20Range%22%20antarctica&f=false Queen Maud Land - Mountaineering in Antarctica: Travel Guide]</div>

<div class="mw-content-ltr">• Goodge, J. W., and C. A. Finn (2010), [https://books.google.co.il/books?id=vbHtBgAAQBAJ&pg=PT46&lpg=PT46&dq=%22Holland+Range%22+antarctica&source=bl&ots=d25V0zFZFW&sig=ACfU3U3XHCWguVoBqWT5KoX289i9-0ZkuQ&hl=en&sa=X&ved=2ahUKEwiBgoq-rJLpAhUFjqQKHbUqBL0Q6AEwDHoECAcQAQ#v=onepage&q=%22Holland%20Range%22%20antarctica&f=false Glimpses of East Antarctica: Aeromagnetic and satellite magnetic view from the central Transantarctic Mountains of East Antarctica], J. Geophys. Res., 115, B09103, doi:10.1029/2009JB006890.</div>

<div class="mw-content-ltr">• Bannister, Stephen & MELHUISH, A. & Henrys, Stuart & Stern, Tim & ten Brink, Uri. (1999), [https://www.researchgate.net/publication/237802479_Deep_Seismic_Reflections_beneath_the_TransAntarctic_Mountain_Front_from_Reprocessed_SERIS_Seismic_Data Deep Seismic Reflections beneath the TransAntarctic Mountain Front, from Reprocessed SERIS Seismic Data], Terra Antartica 1999, 6</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:6893 רכס הולנד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6506&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס הולנד] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6635037.html רכס הולנד] באתר mindat
* [http://distancebetween.info/holland_range מחשבון מרחקים - המרחק מרכס הולנד לאתרים סמוכים]
* [https://www.timeanddate.com/sun/@6635037 מועדי זריחת/שקיעת שמש/ירח עדכניים עבור רכס הולנד]
* [https://www.timeanddate.com/weather/@6635037 מזג אוויר נוכחי מעודכן ברכס הולנד]
** [https://www.timeanddate.com/weather/@6635037/ext תחזית מזג אוויר עדכנית ארוכת טווח עבור רכס הולנד]
** [https://www.timeanddate.com/weather/@6635037/historic נתוני מזג אוויר היסטוריים עבור רכס הולנד]

== הערות שוליים ==

הולנד
הולנד
אהרן אליהו פומפיאנסקי

אהרן אליהו פּוּמְפּיאַנסקי (ברוסית: Арон Илия Пумпянский; 1835, וילנה – 26 באפריל 1893, ריגה) היה רב מטעם וסופר יהודי-רוסי.

==ביוגרפיה==
אהרן אליהו בן אריה לייב פומפיאנסקי נולד בשנת 1835 בעיר וילנה שבאימפריה הרוסית (ליטא). בשנת 1859 סיים את לימודיו בבית המדרש לרבנים בווילנה שמטעם השלטונות. ערך, בשיתוף עם אשר ווֹהל, את המוסף בשפה הרוסית לכתב העת העברי "הכרמל" (1860–1861). בשנת 1861 נבחר לכהן כרב מטעם של העיר פוניבז' שבפלך קובנה. הוא נותר בעיר עד 1873, אז נבחר לתפקיד הרב מטעם של העיר ריגה ושל פלך ליבוניה כולו. הוא נותר בריגה ושימש בתפקיד זה עד מותו ב-1893.

פומפיאנסקי היה משורר עברי, סופר ברוסית ומתרגם ולו פרסומים רבים.

==קישורים חיצוניים==
* 
* 
* Пумпянский, Арон Илия, יברייסקיה אנציקלופדיה 
* 
* 

עם מותו:
* 
* 

מפרסומיו:
* [https://www.nli.org.il/he/books/NNL_ALEPH002037777/NLI שירי ציון] (וילנה: דפוס מ"ץ, תרמ"ה 1884), באתר הספרייה הלאומית

קטגוריה:רבנים מטעם
קטגוריה:מתרגמים יהודים רוסים
קטגוריה:מתרגמים מרוסית לעברית
קטגוריה:מתרגמים מעברית לרוסית
קטגוריה:משוררים כותבי עברית
קטגוריה:פוניבז': אישים
קטגוריה:פוניבז': רבנים
קטגוריה:ריגה: אישים
קטגוריה:סופרים יהודים רוסים
קטגוריה:ילידי 1835
קטגוריה:נפטרים ב-1893
מיס תבל 2013

גבריאלה איסלר, מיס תבל 2013
מיס תבל 2013 היא תחרות מיס תבל ה-62 במספר. התחרות נערכה באולם הקונצרטים קרוקוס סיטי הול בעיר קרסנוגורסק שבמחוז מוסקבה. זוהי הפעם הראשונה בה רוסיה מארחת את התחרות, והפעם השלישית בה התחרות נערכת באירופה.

התפאורה על במת התחרות נבנתה על בסיס הכיכר האדומה של העיר.

את התחרות הנחו העיתונאי ומגיש הטלוויזיה תומאס רוברטס, הזמרת מלאני בראון, מנחת הטלוויזיה והסטייליסטית ג'ני מאי וסגנית מיס תבל 2012 ג'נין טוגונון מהפיליפינים.

במסגרת החלק האומנותי של הערב הופיעו פאניק! אט דה דיסקו וסטיבן טיילר.

קיום התחרות ברוסיה לווה במחלוקת עקב הפרת זכויות אדם המתקיימת במדינה.

86 מתמודדות לקחו חלק בתחרות. באירוע זכתה נציגת ונצואלה, גבריאלה איסלר.

הערוץ הראשון הרוסי היווה את רשת השידור הרשמית של התחרות.

==תוצאות==
===מיקום===
{| class="wikitable sortable" style="font-size:95%;"
|-
! תואר
! זוכה
|-
|מיס תבל 2013
|
* – גבריאלה איסלר
|-
| סגנית ראשונה
|
* – פטרישיה יורנה רודריגז
|-
| סגנית שנייה
|
* – קונסטנזה באאז
|-
| סגנית שלישית
|
* – אריאלה ארידה§
|-
| סגנית רביעית
|
* – ג'קלין אוליביירה
|-
| 10 המועמדות הסופיות
|
* – יריצה רייס
* – איימי ווילרטון
* – אולגה סטורוז'נקו
* – ארין בריידי
|-
| 16 המועמדות הסופיות
|
* – פביאנה גרנדוס
* – נסטסחה בוליבר
* – מוניקה פרז
* – דומיניק רינדרקנכט
|-
|}

===שופטים===
*קרול אלט
*אנה ויאליצינה
*סטיבן טיילר
*טרה ליפינסקי
*פיליפ קירקורוב

==קישורים חיצוניים==

*[https://xnet.ynet.co.il/laisha/articles/0,14961,L-3103433,00.html הזוכה במיס יוניברס: גבריאלה איסלר, בת 25 מוונצואלה]

==הערות שוליים==

קטגוריה:מיס תבל
קטגוריה:רוסיה: תחרויות יופי
קטגוריה:2013
וולונג

וולונג (שם מדעי: Wulong; מילולית ממנדרינית: "דרקון רוקד") הוא סוג של דינוזאור ממשפחת הדרומאוזאוריים שחי בתור הקרטיקון (גיל האפטיאן). הוא התגלה בסין בתצורת ג'יופוטאנג שבמחוז ליאונינג, ותואר בשנת 2020 בידי החוקרת אשלי ויליאם פוסט. הסוג כלל מין יחיד - Wulong bohaiensis. הדינוזאור חי לפני כ-120 מיליון שנה מזמננו.

הוולונג היה קרובו של המיקרורפטור, וכמותו היה מכוסה בנוצות ששימשו לדאייה בין העצים. הוולונג הגיע לאורך 80 סנטימטרים עם זוג נוצות זנב ארוכות ומפוארות באורך של 50 סנטימטרים בקירוב והיה בעל עצמות חלולות. הגולגולת שלו הייתה מוארכת מאוד, הרבה יותר ארוכה מהשוק והזכירה את לסתות הסינאורניתוזאורוס הטורף, בעיקר במבנה השיניים החדות שאולי הכילו ארס.

דינוזאור זה כנראה היה טורף של בעלי חיים קטנים ביער והוא היה יכול לדאות בין העצים תוך שימוש בכנפיו.

==קישורים חיצוניים==

קטגוריה:דרומאוזאוריים
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-2020
יעקב הופרט

יעקב הופרט (16 ביוני 1916 - 1 באוקטובר 1999) היה ניצול השואה וראש עיריית צפת הרביעי.

== ביוגרפיה ==
נולד לשמחה ורחל הופרט בדז'יאלושיצה, פולין. היה חבר בתנועת השומר הצעיר. למד וידע עברית על בוריה, ואף פרסם מאמרים בעיתון הציוני המקומי. בסיום לימודי התיכון, התגייס לצבא הפולני ושירת כצלף.

בפרוץ מלחמת העולם השנייה ופלישת גרמניה הנאצית לפולין, ברחו הוריו עם שישה מילדיהם לאוקראינה שהייתה בשליטת ברית המועצות. יעקב ששירת אז בצבא, נשאר בפולין. הצבא הפולני התפרק מאימת הצבא הגרמני וחייליו ברחו לרוסיה ואוקראינה. הופרט ברח עם קבוצת חיילים פולנים לאוקראינה ושם פגש במקרה את משפחתו והתאחד איתה. המשפחה בחרה להישאר עם אזרחותה הפולנית בתקווה לחזור לפולין, ועל כן הענישו אותם הרוסים והם נשלחו לסיביר באישון לילה, ברכבות משא של בהמות.

לאחר חתימת ההסכם בין הממשלה הפולנית הזמנית שהוקמה בגלות לבין סטלין ששלט ברוסיה, שוחררו כל האזרחים הפולנים מסיביר. המשפחה החליטה להמשיך לאוזבקיסטן החמה יותר, במחשבה להתקרב לארץ ישראל. מצבם היה בכי רע והם רעבו ללחם. כאשר הגיע החורף הקשה, נפטרו שני הוריו בהפרש של 10 ימים מקור ורעב. בשנת 1946 החליטו יעקב וארבעת אחיו לחזור לפולין לעיר לודז', שם הצטרף לתנועת הבריחה ואיתם עזב לגרמניה, בה הדריך נוער יהודי במחנה ליד מינכן. בצו התנועה נתבקש לעבור למחנה ברגן-בלזן שהיה בצד האמריקאי של גרמניה ולהיות ממקימי ה"קיבוץ" שנתמך על ידי ארגון הג'וינט וארגונים יהודיים נוספים, ונועד לתגבר את קיבוץ כפר החורש בארץ ישראל.

בברגן-בלזן הכיר יעקב את אשתו לעתיד, מרגלית אקסלרד, אף היא ניצולת שואה. הם נישאו בגרמניה, קיבלו סרטיפיקטים יחד עם כל הגרעין ועזבו את גרמניה. ב 5.5.1948 והגיעו לארץ ישראל ביום הכרזת המדינה ופרוץ מלחמת השחרור. יעקב השתמש בהכשרתו מהצבא הפולני כצלף והשתתף בקרבות באזור קיבוץ כפר החורש.

בשנת 1949 עזב את כפר החורש ועבר להתגורר בצפת לאחר שקיבל הצעה מהסוכנות היהודית לנהל את מדור הקליטה בעיר ואת מעברת העולים. ב 1953 נבחר למזכיר לשכת העבודה, היה פקיד שומה של צפת ואחר כך של טבריה עד שנבחר לראשות העיר<ref></ref> מטעם מפלגת העבודה.

יעקב הופרט היה ראש העירייה הרביעי של צפת. הוא החל לכהן בשנת 1967, בזמן מלחמת ששת הימים. בתקופתו נבנתה התחנה המרכזית של העיר. הוא השיג תרומות לבניית המרכז הרפואי זיו המשרת עד היום את תושבי הצפון. דאג לשיפוץ כיכר המעיין הרדום וסביבתו ובמקום מתקיימים פסטיבלים ואירועים מרכזיים של העיר. קידם את פרויקט מעיין עין א-תינה ששימש כמקור מי השתייה של העיר שאוכלוסייתה גדלה. ודאג שלא יסירו מצפת את הקלות המס על מנת שהעיר תמשיך לצמוח ולהתפתח<ref></ref>.

היה לו יחס חם ואוהד לאמנים בעיר העתיקה ורבים מהציירים הפכו לידידיו כמו אן מדלי, משה קסטל, חיה שוורץ, עליזה נהור, משה ציפר ועוד. היה קשוב לבקשותיהם והשתדל לעזור. בעצמו היה צייר חובב.

לאחר פרישתו מהכהונה הציבורית, היה יועץ מס והתמסר למשפחתו.

בשנת 1999 נפטר הופרט בבית החולים "זיו" שבצפת ונקבר בבית הקברות בעיר.

== הנצחה ==
על שמו נקרא רחוב בשכונת קריית שרה בצפת.

== הערות שוליים ==

קטגוריה:ראשי עיריית צפת
קטגוריה:ישראלים ילידי פולין
קטגוריה:ישראלים שנולדו ב-1916
קטגוריה:ישראלים שנפטרו ב-1999
סטומטוסוכוס

סטומטוסוכוס (שם מדעי: Stomatosuchus) הוא סוג נכחד של דמוי-תנין, שחי בתור הקרטיקון באזור מצרים של ימינו לפני 100 עד 94 מיליון שנה. התנינאי הענקי הגיע לאורך גדול של מעל 10 מטרים. הסוג תואר למדע ב-1925 וכלל מין יחיד - Stomatosuchus inermis.

התנינאי הנכחד היה בעל לסת ארוכה וגדולה, אך היו בה רק שיניים חרוטיות קטנות וייתכן שהיה לו גם דלדל מתחת ללסת, בדומה למקור שקנאי. מבנה הלסתות דמה לזה של לגנוסוכוס, וכמותו הם היו חצי משוטחים. ייתכן שמבנה זה עזר לתנין לארוב לדגים קטנים מתחת למים ברגע שהם הגיעו לטווח השגה, הוא סגר בעוצמה את הלסתות על מה שעבר לצידו.

התנינאי התגלה לראשונה בידי משלחת גרמנית-מצרית בראשות החוקר ארנסט שטרומר וממנה התגלתה רק גולגולת עבה אחת, עליה מבוססים כל המחקרים. עם זאת בעת מלחמת העולם השנייה שרידי התנין היו בתוך מוזיאון מינכן שהופצץ בידי בעלות הברית ב-1944. כיום אין כלל עצמות של תנין גדול זה, אלא רק רמזים על מבנה חייו ושרידי צילומים.

תנין זה כנראה למרות גודלו היה אוכל דגים מתמחה, אולי עם שק מתחת הגרון כמו לשקנאי, אך הוא נכחד לצד פאונה שלמה בצפון אפריקה מאחר לא התאים לחיים באזורים יבשים מדי.

==קישורים חיצוניים==

קטגוריה:סטומטוסוכיים
קטגוריה:בעלי חיים שחיו בקרטיקון עליון באפריקה
קטגוריה:מצרים: מאובנים
קטגוריה:מאובני טקסונים שתוארו ב-1925
קרל פון לינדה

קרל פאול גוטפריד לינדה, והחל מ-1897 קרל פון לינדה (בגרמנית: Carl von Linde; 11 ביוני 1842 - 19 בנובמבר 1934), היה מהנדס וממציא גרמני, שהמציא את שיטת הקירור המשמשת במקררים תעשייתיים וביתיים.

==קישורים חיצוניים==

* 
* 

קטגוריה:ממציאים גרמנים
קטגוריה:בוגרי אוניברסיטת ציריך
קטגוריה:חברי האקדמיה למדעים ולאמנויות של גטינגן
קטגוריה:מהנדסים גרמנים
קטגוריה:ילידי 1842
קטגוריה:גרמנים שנפטרו ב-1934
בריחת שתן ביחסי מין

דליפה, בריחת שתן או אי נקיטת שתן ביחסי מין (באנגלית: Coital urinary incontinence או פשוט Coital incontinence; ראשי-תיבות בהתאמה: CUI או CI) מוגדרת כ"תלונה על בריחה בלתי רצונית של שתן בעת קיום יחסי מין", וזאת על-פי החברה הבינלאומית לאורו-גינקולוגיה (IUGA) והאגודה הבינלאומית לשליטה על סוגרים (ICS) משנת 2010<ref></ref>. הפרעה זו משפיעה לרעה על נשים פעילות מינית.

תופעה זו מוכרת גם בביטוי "השפרצה" (Squirting).

== שכיחות ==
בריחת שתן בעת קיום יחסי מין היא תסמין שכיח, אך שאינו-מדווח על ידי נשים. לעיתים נדירות נשים מדווחות על מצב זה מרצון, וככאלה, נתונים אלו נותרים מוגבלים.

שכיחות התופעה חלוקה בין החוקרים השונים ונעה בין 10–27% מממצאי מחקר אחד<ref></ref> לשכיחות גבוהה יותר של עד 60%<ref></ref> ו-67%<ref></ref>, במחקרים אחרים.

במחקר אחר, שכלל 1,041 נשים, סבלו 53.8% מהנשים סבלו מ-CUI, מהן 8% בזמן החדירה, 35% במהלך קיום יחסי מין, 9% באורגזמה ו-48% במהלך שילוב של כל אלה<ref></ref>.

== בלבול עם שפיכה נשית ==
בריחת שתן ביחס מין עלולה להיחשב בטעות כשפיכה נשית.<ref name=":0"></ref><ref name=":1"></ref> עם זאת, ישנה סברה הנתמכת בממצאים, שגורסת כי הפרשה רבה של נוזל מהנרתיק בזמן אורגזמה עלולה להתרחש עקב בריחת שתן (CUI) ולא עקב שפיכה נשית של ממש מבלוטות סקין של הנרתיק.<ref name=":0" />

אורגזמה נשית שמתבטאת בהפרשת נוזלים עשויה להופיע בשני אופנים:
* כשפיכה נשית (FE ,Female ejaculation) בכמות קטנה של הפרשות לבנות מבלוטות סקין של הנרתיק (הומולוגיות לבלוטת הערמונית אצל גברים);<ref name=":1" />
* או כהתזה/השפרצה (Squirting) של כמות גדולה יותר של שתן מדולל ומשתנה.<ref name=":1" />

שתי התופעות עשויות להופיע במקביל. השכיחות של שפיכה נשית היא 54%-10%. השכיחות של בריחת שתן (CUI) בהשפרצה היא 0.2-66%, והיא מחולקת לשניים: חדירה ואורגזמה.<ref name=":1" /> בריחת שתן בחדירה מתרחשת בתדירות גבוהה יותר ובדרך-כלל נגרמת כתוצאה אי נקיטת שתן במאמץ (SUI ,Stress urinary incontinence). אבחנות אורודינמיות של פעילות יתר של שלפוחית השתן (DOA) ו-SUI נצפות בבריחת שתן אורגזמית.<ref name=":1" />

ההבדל העיקרי בין השניים - שפיכה נשית (FE) ובריחת שתן בקיום יחסי מין (CI) - הוא שהראשונה עשויה להיות תגובה פיזיולוגית תקינה לעוררות מינית, ואילו השנייה עלולה לנבוע ממצב לקוי של שלפוחית השתן<ref></ref>. אם כי יש לזכור, כי התופעה היא שכיחה בקרב נשים.

== ראו גם ==
* שפיכה נשית
* סיכוך נרתיקי

== הערות שוליים ==

קטגוריה:יחסי מין
קטגוריה:שתן
רוברט מרטינק

רוברט מרטינק (בגרמנית: Robert Martinek; 2 בפברואר 1889 – 28 ביוני 1944) היה מפקד בכיר בוורמאכט, שפיקד על כוחות במלחמת העולם השנייה.

==ביוגרפיה==
===קריירה מוקדמת===
מרטינק נולד ב-2 בפברואר 1889 בגראצן, שהשתייכה לאימפריה האוסטרו-הונגרית. בשנת 1914 הוא התגייס לצבא האימפריה האוסטרו-הונגרית, והצטרף לרגימנט ארטילריית השדה ה-8 (קייזר), ולחם עמו במהלך מלחמת העולם הראשונה בחזית הרוסית והאיטלקית.

לאחר המלחמה נשאר מרטינק בצבא אוסטריה, ומילא בו תפקידי פיקוד ומטה. ב-4 בנובמבר 1930 הוא הועלה לדרגת אוברסט לוטננט ומונה למפקד בית הספר לתותחנים, ובשנת 1934 הועלה לדרגת אוברסט. ב-1 באוקטובר 1937 מונה למפקח התותחנים של הכוחות המזוינים האוסטריים, ולאחר האנשלוס הצטרף לוורמאכט.

===מלחמת העולם השנייה===
לאחר המערכה בפולין מונה מרטינק למפקד פיקוד הארטילריה ה-7, שהיה חלק מהקורפוס ה-7, ולחם עמו במהלך המערכה על צרפת ומבצע ברברוסה, וב-1 ביוני 1941 הועלה לדרגת גנרל מיור. ב-10 בנובמבר 1941 הוא מונה למפקד הדיוויזיה ה-267, ולחם עמה במהלך הקרב על מוסקבה. ב-1 בדצמבר 1941 הוא הועלה לדרגת גנרל לוטננט, וב-26 בדצמבר הוא קיבל את עיטור צלב האבירים של צלב הברזל. ב-1 בינואר 1942 הוא מונה למפקד הדיוויזיה ההררית ה-7, וב-7 ביוני 1942 מונה למפקד הארטילריה של הארמייה ה-11, והיה אחראי על פעולות הארטילריה במהלך המצור על סבסטופול. ביולי 1942 הוא שוב מונה למפקד הדיוויזיה ההררית ה-7, וב-1 בדצמבר 1942 מונה למפקד קורפוס הפאנצר ה-39. ב-1 בינואר 1943 הועלה לדרגת גנרל חיל התותחנים, וב-21 במרץ 1943 הוענק לו עיטור הצלב הגרמני בזהב. ב-10 בפברואר 1944 הוענק לו תוספת עלי האלון לעיטור צלב האבירים של צלב הברזל. מרטינק פיקד על הקורפוס במהלך מבצע בגרטיון, וב-28 ביוני 1944 נהרג על יד מפקדתו בברזינו במהלך תקיפה אווירית רוסית.

== קישורים חיצוניים ==
* [http://www.lexikon-der-wehrmacht.de/Personenregister/M/MartinekR-R.htm רוברט מרטינק] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:מפקדי גייסות גרמניה במלחמת העולם השנייה
קטגוריה:אנשי צבא אוסטרו-הונגרים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1889
קטגוריה:גרמנים שנפטרו ב-1944
אוטו שינמן

אוטו שינמן (בגרמנית: Otto Schünemann; 6 באוקטובר 1891 – 29 ביוני 1944) היה מפקד בכיר בורמאכט, שפיקד על כוחות במלחמת העולם השנייה.

==ביוגרפיה==
===קריירה מוקדמת===
שינמן נולד ב-6 באוקטובר 1891 בדובראן, שהשתייכה לאימפריה הגרמנית. בשנת 1910 הוא התגייס לצבא האימפריה הגרמנית והצטרף לרגימנט המשמר ה-3, ולחם עמו במהלך מלחמת העולם הראשונה. על פעולותיו בקרבות הוא קיבל את עיטורי צלב הברזל דרגה ראשונה ושנייה וצלב הכבוד של מלחמת העולם 1914/1918.

לאחר המלחמה פרש שינמן מהצבא והצטרף למשטרת ברלין, ומילא בה תפקידי פיקוד ומטה. ב-19 בדצמבר 1933 הוא הועלה לדרגת מיור, וב-18 בנובמבר 1935 מונה למפקד משטרת דיסלדורף. ב-15 במרץ 1936 הוא הצטרף לוורמאכט, ומונה למפקד הגדוד ה-1 ברגימנט הרגלים ה-77, אשר הפך ב-6 באוקטובר אותה שנה לגדוד ה-2 ברגימנט הרגלים ה-37. ב-1 בינואר 1938 הועלה לדרגת אוברסט לוטננט, וב-10 בנובמבר אותה שנה מונה לקצין מטה ברגימנט הרגלים ה-37.

===מלחמת העולם השנייה===
עם פרוץ מלחמת העולם השנייה הוא מונה למפקד רגימנט הרגלים ה-184, שהיה חלק מהדיוויזיה ה-86, ולחם עמו במהלך המערכה על צרפת. ב-1 בדצמבר 1940 הועלה לדרגת אוברסט, ובמהלך מבצע ברברוסה לחם עם הרגימנט בגזרה הצפונית. ב-20 בדצמבר 1941 הוענק לו עיטור צלב האבירים של צלב הברזל, וב-1 באוקטובר 1942 הוא מונה למפקד הדיוויזיה ה-337. ב-1 בנובמבר 1942 הועלה לדרגת גנרל מיור, וב-28 בנובמבר 1943 הוענק לו תוספת עלי האלון לעיטור צלב האבירים של צלב הברזל על מנהיגותו במהלך קרבות ההגנה באזור סמולנסק בקיץ 1943. במהלך מתקפת הקיץ הרוסית בשנת 1944 הושמדה הדיוויזיה ה-337 במהלך הקרבות, וב-29 ביוני נהרג שינמן באזור מוגילב, יום לאחר שקיבל את הפיקוד על קורפוס הפאנצר ה-39 במקום רוברט מרטינק שנהרג אף הוא במהלך הקרבות.

== קישורים חיצוניים ==
* [http://www.lexikon-der-wehrmacht.de/Personenregister/S/SchuenemannO-R.htm אוטו שינמן] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1891
קטגוריה:גרמנים שנפטרו ב-1944
אנדרה-גאסטון פרטלה

אנדרה-גאסטון פרטלה (בצרפתית: André-Gaston Prételat; 14 בנובמבר 1874 – 6 בדצמבר 1969) היה גנרל בצבא הצרפתי במלחמת העולם השנייה.

== ביוגרפיה ==
=== קריירה מוקדמת ===
פרטלה נולד ב-14 בנובמבר 1874 בווסי, שמפאן, ובשנת 1894 התגייס לצבא צרפת. בין השנים 1910 עד 1912, הוא שירת כנספח צבאי בטנג'יר. במהלך מלחמת העולם הראשונה הוא היה ראש מטה הדיוויזיה ה-70 (1915) ואחר כך של הקורפוס ה-23 (1916), לפני שהפך למפקד הרגימנט ה-159 וסגן ראש מטה הארמייה הרביעית בפיקודו של אנרי גורו (1917) ולבסוף לראש מטה הארמייה הרביעית. לאחר שביתת הנשק הוא הפך לראש מטה צבא אלזס (1918), כוחות הכיבוש באלזס-לורן (שסופחה על ידי צרפת מגרמניה).

=== בין המלחמות ===
לאחר המלחמה הוא חזר למושבות צרפת, ושימש כראש מטה בלבנט בשנים 1919–1923, אחר-כך שימש כראש מטהו של גורו במשך ארבע שנים משנת 1923. לאחר מכן פיקד על הדיוויזיה ה-1 (1927 עד 1930), האזור הצבאי ה-11 (1930) ולבסוף על האזור הצבאי פריז (המכונה גם האזור הצבאי השני, משנת 1930 עד 1934). משנת 1934 לפרוץ מלחמת העולם השנייה היה חבר במועצת המלחמה העליונה.

בשנת 1938 הוא מונה למפקד של הארמייה השנייה, ובאותו תפקיד הוא ערך תרגילים באותה שנה שגילו כי הארדנים לא היו יכולים להגן מפני פלישה גרמנית, אך הואשם בפסימיות.<ref name="Lemay2010"></ref> הוא ציין את חולשות הביטחון בביצור ההגנתי בגבול הצפון-מזרחי של צרפת בדצמבר 1938 וניסה לטפל בהן בשיפורים שתכנן באפריל 1939, אך כמעט שלא נעשו מאמצים בעניין זה עם תחילת המלחמה בספטמבר 1939.

=== מלחמת העולם השנייה ===
פרטלה התנגד בגלוי לכניסה למלחמה עם גרמניה יחד עם חבר אחד נוסף במועצת המלחמה, אך עם זאת שלח את קבוצת הארמיות השנייה למתקפה נגד קו זיגפריד הגרמני בחבל הסאר ב-8 בספטמבר. המתקפה הופסקה ארבעה ימים בלבד לאחר שהחלה בהוראת ראש המטה הצרפתי מוריס גמלאן, ופרטלה משך את קבוצת הארמיות השנייה אל מאחורי קו מאז'ינו, בגזרה הצפונית-מזרחית של החזית הצפונית הצרפתית, שם נשארו עד פרוץ המערכה על צרפת ועל ארצות השפלה ב-10 במאי 1940.

תחילה השמיט פרטלה את כוחותיו, שלא היו מספקים במספרם למשימה שעמדה לרשותה, אולם כבר בשבוע השני פרס פרטלה יחידות ישירות מול המתקפה הגרמנית בצפון-מערב עם 20 מתוך 30 הדיוויזיות שלו. ב-26 במאי, מחשש שהכוחות הגרמניים יאגפו את כוחותיו מעורפם, ביקש פרטלה רשות לסגת אך לא קיבל אישור לכך. כוחותיו נשארו על כנם עד שהקריסה של הכוחות החלה, וב-12 ביוני הצטווה לסגת. כוחותיו הוקפו זמן קצר לאחר מכן על ידי חיילים גרמנים, אך הם המשיכו במאמציהם לזמן קצר גם לאחר הסכם הכניעה הצרפתית ב-22 ביוני 1940.

לאחר מכן פרש פרטלה מהצבא והתגורר בפריז, עד מותו ב-6 בדצמבר 1969.

==קישורים חיצוניים==

== הערות שוליים ==

קטגוריה:אנשי צבא צרפתים במלחמת העולם השנייה
קטגוריה:אנשי צבא צרפתים במלחמת העולם הראשונה
קטגוריה:גנרלים צרפתים
קטגוריה:צרפתים שנולדו ב-1874
קטגוריה:צרפתים שנפטרו ב-1969
איתן רותם

איתן רותם (10 בפברואר 1961 – 17 באוגוסט 1982) היה שחיין ושחקן כדורמים ישראלי, אלוף ישראל בשחייה ושחקן נבחרת ישראל בכדורמים. נהרג בלבנון במבצע שלום הגליל.

== ביוגרפיה ==
רותם נולד וגדל בקיבוץ גבעת חיים איחוד, בנם הבכור של רבקה ואריה רותם, אחיו האמצעי, יובל, אלוף ושיאן ישראל בשחייה ואחותו הצעירה מיכל. הוא למד בבית הספר היסודי ובחטיבת הביניים בקיבוץ, המשיך ללמוד בתיכון "חוף הכרמל", וסיים את בית הספר במגמה הומנית. רותם הצטיין בספורט. הוא התאמן בשחייה בקבוצת הפועל גבעת חיים בהדרכתו של גרשון שפע. הוא שיחק כדורמים בקבוצת הפועל גבעת חיים בהדרכתם של מיקי הדר ועודד רוזנפלד, איתה זכה בחמישה תוארי אליפות המדינה.

===אלוף ישראל בשחייה===
באליפות החורף הראשונה של ישראל בשחייה (בריכת 25 מטר) שנערכה בבריכת גבעת חיים במרץ 1977 זכה רותם במדליית זהב במשחה ל-100 מטר גב בתוצאה של 1:09.4 דקות. באליפות ישראל שנערכה בסוף ספטמבר אותה שנה הוא זכה במדליית ארד במשחה ל־200 מטר גב בתוצאה של 2:32.61 דקות, אחרי אבי כרמל (2:20.22 דקות) וערן קרקו (2:30.27 דקות), שניהם ממכבי תל אביב.

רותם היה חבר בנבחרת ישראל בכדורמים, והשתתף בתחרויות בינלאומיות ברחבי העולם.

בנובמבר 1979, התגייס רותם לצה"ל. כספורטאי מצטיין יכול היה לשרת בתפקיד עורפי, אולם העדיף לשרת ביחידה קרבית, ושירת בגדוד 890 של חטיבת הצנחנים. באפריל 1981, הוא הועלה לדרגת סמל. בעת שירותו הצבאי המשיך להתאמן ולייצג את ישראל בתחרויות בינלאומיות באירופה ובאמריקה. אימוניו בנבחרת לא פגעו בשירותו הצבאי, ובפברואר 1981, הוא הועלה לדרגת סמ"ר.

ביולי 1982, בימי מלחמת שלום הגליל, אושרה יציאתו מן הארץ לטורניר "שמונה האומות" בכדורמים שנערך באוסלו נורווגיה ובטורניר קדם אליפות העולם שנערך בגואיאקיל, אקוודור. כששב לישראל, אף על פי שהיה אמור להיות בחופשה, חזר רותם לפקד על יחידתו בלבנון. ב-17 באוגוסט 1982 הוא התנדב להחליף את נהג הסיור שהתלונן על עייפות. בסיור ליד הכפר עבדיה בלבנון, מזרחית לביירות, נלכד במארב מחבלים, שפתחו עליהם באש ונהרג במהלכו.

רותם הובא למנוחות בחלקה הצבאית בבית הקברות בקיבוץ שבו נולד, גבעת-חיים איחוד.

שר הביטחון אריאל שרון כתב במכתב תנחומים למשפחתו: 

== הנצחה ==
נערך טורניר כדורמים לזכרו.

== קישורים חיצוניים ==

* 
* חגי אשלגי, [http://archionghi.blogspot.com/2013/04/blog-post_5875.html איתן רותם], מתוך אתר שוונג, ארכיון קיבוץ גבעת חיים איחוד, 14 באפריל 2013
* ניר שועלי, [http://www.isrwp.co.il/single-post/2019/05/07/איתן-היה-אמיץ-בצורה-יוצאת-דופן "איתן היה אמיץ בצורה יוצאת דופן"], באתר איגוד הכדורמים בישראל, 7 במאי 2019

== הערות שוליים ==

קטגוריה:שחייני גב ישראלים
קטגוריה:אלופי ישראל בשחייה
קטגוריה:שחקני כדורמים ישראלים
קטגוריה:חללי צה"ל במבצע שלום הגליל
קטגוריה:ספורטאים שנפלו במערכות ישראל
קטגוריה:חיילי חטיבת הצנחנים
קטגוריה:גבעת חיים איחוד: אישים
קטגוריה:אישים הקבורים בגבעת חיים איחוד
קטגוריה:בוגרי בית הספר משותף חוף הכרמל
קטגוריה:ישראלים שנולדו ב-1961
קטגוריה:ישראלים שנפטרו ב-1982
ג'ון גריי (משורר)

ג'ון גריי (באנגלית: John Gray; 2 במרץ 1866, לונדון – 14 ביוני 1934) היה משורר וכומר אנגלי לפי השערות הוא היה הדמות מאחורי דוריאן גריי בספר של אוסקר ויילד.

==ביוגרפיה==
ג'ון גריי נולד בלונדון למשפחת פועלים. בגיל 13 הוא עזב את בית הספר והחל לעבוד במפעל. בשעות הערב הוא המשיך בלימודים ובשנת 1882 עבר בחינות לשירות הציבורי וחמש שנים מאוחר יותר התקבל ללימודים באוניברסיטת לונדון.

ג'ון גריי ידוע כמשורר המשתייך לתנועה האסתטית וכחבר של אוסקר ויילד. הוא היה מתרגם מוצלח מצרפתית.

הוא לא הכחיש את הקשר שלו לדמות הראשית בתמונתו של דוריאן גריי. יחסיו עם אוסקר ויילד שהיו חמים בשנים 1891–1893 התקררו בהמשך.

הספר המפורסם של ג'ון גריי Silverpoints פורסם בשנת 1893 וכלל שירים שכתב ומספר תרגומים מצרפתית. בשנת 1896 הוא הוציא לאור ספר נוסף באותה מתכונת - שירים שכתב ותרגומים. בהמשך הוא הוציא לאור מספר ספרים נוספים.

כמו אנשי אמנות נוספים של התקופה, ג'ון גריי עבר לקתוליות. בשנת 1898 הוא עזב את שרותו במשרד החוץ והחל ללמוד בקולג' לכמורה. החל משנת 1901 הוא כיהן בתפקידים דתיים באדינבורו.

ג'ון גריי היה תומך וחבר לחיים של מארק-אנדרה רפלוביץ' שהיה משורר ותומך מוצהר בהומוסקסואליות. בהשראת גריי גם רפלוביץ' עבר לקתוליות. גריי נפטר בשנת 1934, מספר חודשים לאחר מותו הפתאומי של חברו.

== קישורים חיצוניים ==

* [https://muse.jhu.edu/book/25263 ספר על ג'ון גריי]
* 

קטגוריה:סופרים בריטים
קטגוריה:משוררים בריטים
קטגוריה:להט"בים בריטים
קטגוריה:פעילים למען זכויות להט"ב בבריטניה
קטגוריה:מתרגמים אנגלים
קטגוריה:מתרגמים מצרפתית
קטגוריה:מתרגמים לאנגלית
קטגוריה:בריטים שנולדו ב-1866
קטגוריה:בריטים שנפטרו ב-1934
דונסיגט

דונסיגט (בהונגרית: Dunasziget) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1969 על ידי איחוד של שני כפרים ציקולסיגט (Cikolasziget) ושרפניסיגט (Sérfenyősziget)

==יהודי דונסיגט==
בכפרים כל בסיסם קם דונסיגט חיו בעבר יהודים בתקופות זמן שונות:

===יהודי ציקולסיגט===
{| class="wikitable"
! שנה
! מספר היהודים בכפר
! כלל האוכלוסייה
|-
|1920
|7
|
|-
|1930
|4
|
|-
|1941
|6
|853
|-
|}

===יהודי שרפניסיגט===
בשנת 1920 חיו בשרפניסיגט חמישה יהודים.

==קישורים חיצוניים==

* 

==הערות שוליים==

קטגוריה:הונגריה: כפרים
אופל אסטרה G

אופל אסטרה G (בגרמנית: Opel Astra G) היא מכונית משפחתית קטנה קומפקטית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1998–2005.

=="אופל אסטרה G"==

* במבחני התרסקות של ארגון יורו NCAP, שנערכו בפברואר 1999 הוענקו לדגם "אופל אסטרה G" ארבעה כוכבים מתוך חמישה כוכבים לסכום הנקודות מההתרסקות האישית.
* מנוע קדמי.
* סוג הנעה: הנעה קדמית.
* סוגי מנוע: מנועי בנזין, מנועי דיזל.
* סוג הנעה: הנעה קדמית.
* 5 נוסעים (דגם סדאן).
* בשנת 1999 זכתה במקום השני בתחרות מכונית השנה באירופה.

==תצורות "אופל אסטרה g"==
* 4 דלתות - סדאן.
* 2 דלתות - סדאן.
* 5 דלתות - האצ'בק.
* 2 דלתות - קופה.
* 2 דלתות - קבריולה.
* 5 דלתות - סטיישן.
* 3 דלתות - מסחרית.

== תמונות ==
<gallery mode="packed" heights="80">
קובץ:5 door Opel Astra G.jpg | "אופל אסטרה G" בתצורה 5 דלתות
קובץ:Opel Astra rear 20071217.jpg | "אופל אסטרה G" בתצורה 2 דלתות
קובץ:Amasra 213.JPG | "אופל אסטרה G" בתצורה 4 דלתות
קובץ:Opel Astra 1.6 Selection (G) – Frontansicht, 21. Juni 2011, Heiligenhaus.jpg | "אופל אסטרה G"
קובץ:Opel Astra G Classic.jpg | "אופל אסטרה G" בתצורה 4 דלתות
קובץ:Astra Euroopassa 2010 (1).JPG | "אופל אסטרה G" בתצורה 2 דלתות
קובץ:Opel astra G 3T opc.jpg | "אופל אסטרה G" דגם "3T opc" - קופה
קובץ:Opel Astra G Coupe Classic Line.JPG | "אופל אסטרה G" - קופה
קובץ:Opel Astra G Cabrio front 20080417.jpg | "אופל אסטרה G" - קבריולה
קובץ:Opel Astra G Coupe Bertone (7326003682).jpg - קופה "Bertone"
קובץ:Opel Astra G coupé Bertone - profil.jpg | "אופל אסטרה G" - קופה "Bertone"
קובץ:Opel astra CRVN opc.jpg | "אופל אסטרה G" דגם "opc" - סטיישן
קובץ:Opel Astra Kombi front 20071025.jpg | "אופל אסטרה G" - סטיישן
קובץ:Opel Astra Caravan 1.6 16V Selection (G) – Heckansicht, 28. Mai 2011, Düsseldorf.jpg | "אופל אסטרה G" - סטיישן
קובץ:DIGRIM technical aid.JPG | "אופל אסטרה G" - 3 דלתות מסחרית
קובץ: INTER TAKSO Opel.JPG| "אופל אסטרה G" - סטיישן, מונית
</gallery>

<gallery mode="packed" heights="120">
קובץ:Opel of the Vasiliki Police.JPG | "אופל אסטרה G" - ניידת משטרה
קובץ:Opel Astra Car in Polish Police.jpg | "אופל אסטרה G" - ניידת משטרה במשטרת פולין
קובץ:1.-Mai-Demonstration Berlin 2005 (6).jpg| "אופל אסטרה G" - ניידת משטרה ב-ברלין
קובץ:Police car in Slovenia - Astra.jpg | "אופל אסטרה G" - דגם סטיישן, ניידת משטרה ב-סלובניה
</gallery>

==ראו גם==
* אופל
* אופל אסטרה
* אופל קדט D
* אופל קדט E
* אופל קפיטן
* אופל אדמירל

==קישורים חיצוניים==

* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:מכוניות מסחריות
קטגוריה:מוניות
אסטרה G
קטגוריה:דגמי מכוניות שהושקו ב-1998
קטגוריה:כלי רכב גרמניים
קטגוריה:כלי רכב המורכבים בברזיל
קטגוריה:כלי רכב המיוצרים בבלגיה
קטגוריה:כלי רכב המיוצרים באוקראינה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בפולין
קטגוריה:כלי רכב המורכבים ברוסיה
קטגוריה:כלי רכב המורכבים במצרים
קטגוריה:כלי רכב המורכבים בבריטניה
קטגוריה:כלי רכב המורכבים באיטליה
זמן ישראל

זמן ישראל הוא אתר חדשות ישראלי שהחל את פעילותו ב-1 במאי 2019. האתר, מבית העיתון המקוון The Times of Israel, נמצא בבעלותם המשותפת של המיליארדר האמריקאי סת' קלרמן והעיתונאי דייוויד הורוויץ.

האתר בנוי בפורמט של פיד () והוא מפרסם תחקירים, פרשנויות, ראיונות וידיעות חדשותיות לצד מאמרי אורחים בזירת בלוגים ויומן חדשות יומי.

בירנית גורן היא העורכת הראשית של האתר. עם כותביו נמנים שלום ירושלמי, אביב לביא, אמיר בן דוד, טל שניידר, תני גולדשטיין, אבנר הופשטיין, עומר שרביט, אמיר בר-שלום, קסניה סבטלובה, ערן הילדסהיים ויובל יועז. רונית צח היא עורכת זירת הבלוגים ופבל מובשוביץ' הוא סגן עורך האתר.

ביום השקת האתר, הציגה גורן את מאפיינייו העיקריים:

הגלישה בכל האתר היא חינם, ללא פרסומות וללא הרשמה. לא מתאפשרת גלישה דרך Tor. נדרשת התחברות לצורך פרסום פוסט או תגובה. התחברות אפשרית באמצעות גוגל או פייסבוק בלבד.

לזמן ישראל יש מהדורה יומית בחינם באימייל, הנשלחת מדי יום (ראשון–חמישי), המכונה "דואר היום". את המהדורה היומית כותב אמיר בן-דוד.

מתחילת מלחמת חרבות ברזל התפרסמו בזירת הבלוגים של האתר פוסטים אחדים הקוראים להדחתו או להתפטרותו של בנימין נתניהו מראשות הממשלה.

==קישורים חיצוניים==
*

* 

==הערות שוליים==

קטגוריה:אתרי חדשות ישראליים
קטגוריה:אתרי אינטרנט שהושקו ב-2019
ויקטור טילגנר

ויקטור טילגנר (בגרמנית: Viktor Tilgner; 1844, ברטיסלאבה – 1896, וינה) היה פסל וטובע מדליות אוסטרי.

עבר בילדותו עם משפחתו לווינה, הפסל זיהה את כישרונו והיה המורה הראשון שלו, בהמשך למד באקדמיה לאמנויות יפות בווינה. שם למד אצל ואצל בהמשך נמשך לעבודות תחריט ועבד אצל טובע המדליות .
אחד מתלמידיו היה הפסל הגרמני אמריקאי .

בתערוכה העולמית של וינה פגש את הפסל וטובע המדליות הצרפתי שפיסל בסגנון ניאו בארוק, טילגנר הושפע מסגנונו, ושנה לאחר מכן ביקר באיטליה. בעשרים שנות חייו האחרונות היה בבעלותו סטודיו גדול בווינה.

==גלריה==
<gallery>
Viktor Tilgner-Wolfgang Amadeus Mozart -Burggarten.jpg|מונומנט וולפגנג אמדאוס מוצרט בוינה
Viktor Tilgner-Triton und Nymphe-Volksgarten.jpg|טריטון ונימפה בוינה
Statue of Rubens-Vienna.jpg|פסל פטר פאול רובנס בוינה
Viktor Tilgner-Anton Bruckner-Stadtpark.jpg|פסל אנטון ברוקנר בוינה
Victor Tilgner - 07 - Denkmal Joh. Nepomuk Hummel.jpg|מונומנט יוהאן נפומוק הומל
A statue at exterior of Burgtheater.jpg|דון חואן בבורגתיאטר
A statue at exterior of Burgtheater-2.jpg|ג'ון פלסטף בבורגתיאטר
Hans Makart monument, Vienna by Viktor Tilgner.jpg|הצייר הנס מקארט בפארק העירוני בוינה
</gallery>

==קישורים חיצוניים==

קטגוריה:פסלים אוסטרים
קטגוריה:ילידי 1844
קטגוריה:נפטרים ב-1896
Cocky AF

"Cocky AF" הוא סינגל שהוקלט על ידי הראפרית האמריקאית מייגן די סטליון, מתוך המיני-אלבום השני שלה, Tina Snow.<ref name=":0"></ref><ref name=":1"></ref> הוא יצא לאור ב-12 בפברואר 2018, בהוצאת חברות התקליטים 1501 סירטיפייד ו-300 אנטרטיינמנט, כסינגל הראשון והפותח מתוך המיני-אלבום.<ref name=":0" /><ref name=":1" />

את הסינגל השני מתוך המיני-אלבום "Big Ole Freak", הוציאה די סטליון שנה לאחר הוצאת הסינגל הזה.<ref></ref>

== רקע וכתיבה ==
השיר נכתב על ידי מייגן די סטליון לבדה והופק על ידי די. ג'יי. צ'וס.<ref name=":1" /> ב-30 ביולי 2019, פורסמה בוושינגטון פוסט כתבה מקיפה על מייגן די סטליון, בה אוזכר השיר, ביחד עם השיר "Big Ole Freak", שכונה כ-"להיט".<ref></ref> ב-NBC News דובר על השיר גם כן.<ref></ref>

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.<ref></ref>

== וידאו קליפ ==
האודיו של השיר הועלה ליוטיוב ב-19 בפברואר 2018, תוך שהצליח לצבור למעלה מ-2.4 מיליון צפיות.<ref></ref>

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלי בכורה מ-2018
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:סינגלים בהוצאת 300 אנטרטיינמנט
דו-קרב באו. קיי. קוראל

דו-קרב באו. קיי. קוראל (באנגלית: Gunfight at the O.K. Corral) הוא מערבון אמריקאי משנת 1957 בבימוי של ג'ון סטרג'ס עם ברט לנקסטר וקירק דאגלס בתפקידים הראשיים.

התסריט נכתב על ידי לאון יוריס והוא מבוסס חלקית על אירוע אמיתי שנודע בשם "קרב האקדחים באו. קיי. קוראל" שהיה ב-26 באוקטובר 1881.

המוזיקה היא של דימיטרי טיומקין ולשיר הנושא חוברו מילים של נד וושינגטון. השיר הפך ללהיט בביצועו של פרנקי ליין.

==תקציר העלילה==
קבוצת אקדוחנים נכנסת לבר בפורט גריפין , טקסס ובראשם אד ביילי (לי ואן קליף). ביילי מחפש את "דוק" הולידיי (קירק דאגלס) כדי לנקום בו על שהרג את אחיו.

הולידיי נמצא במלון סמוך עם חברתו קייט פישר (ג'ו ואן פליט) והיא מודיעה לו על כך ומבקשת ממנו שלא ילך לבר מחשש לחייו אך הוא לא נענה, מגיע לבר ואחר עימות קצר דוקר את ביילי למוות. הוא חוזר למלון אך אנשי המקום מאשימים אותו ברצח ורוצים לעשות בו לינץ'. ויאט ארפ (ברט לנקסטר), השריף של דודג' סיטי עוזר לו לברוח.

הולידיי וקייט מגיעים לדודג' סיטי למורת רוחו של ויאט שמתרה בהולידיי שלא יעשה שם צרות. לעיירה מגיעה בחורה יפהפייה בשם לורה דנבו (רונדה פלמינג) שמתחילה להמר בקלפים בבר וויאט עוצר אותה כי זה אסור על נשים. בהמשך הוא מתאהב בה והם נישאים.

היחסים בין איש החוק ויאט ארפ לאקדוחן/שתיין/מהמר, הולידיי יודעים עליות ומורדות. למרות מגרעותיו של הולידי יודע ויאט שאפשר לסמוך עליו בעת הצורך. כאשר הולידי מצטרף אליו במרדף אחרי שודדים, הם שוכבים לישון והשודדים מנסים לחסל אותם אבל הולידיי מתעורר בזמן ומחסל אותם קודם. קייט עוזבת את הולידיי ועוברת לגור עם אויבו גרינגו (ג'ון איירלנד).

ויאט מקבל מכתב מאחיו וירג'יל המשמש כשריף בעיירה טומבסטון באריזונה ובו הוא מבקש ממנו לבוא ולעזור לו במלחמה נגד סוחרי בקר גנוב ממקסיקו, משפחת קלנטון שבראשם אייק קלנטון (לייל בטגר). הולידיי מצטרף אליו וויאט מקבלו בחוסר רצון. ויאט תופס את בילי קלנטון הצעיר (דניס הופר) ומנסה לשכנע אותו להימנע ממלחמה אך ללא הועיל. הוא מחזיר אותו לחוות הקלנטונים ומודיע להם שהוא כעת השריף של טומבסטון ולא ייתן להם להעביר את הבקר הגנוב.

הקלנטונים הורגים את ג'יימס ארפ (מרטין מילנר), אחיו של ויאט והוא מכריז עליהם מלחמה.

הולידי נמצא במצב רע, שיכור, חולה בשחפת עם שיעול טורדני. ויאט מבקש את עזרתו בקרב והוא מתאושש ומצטרף לויאט ושני אחיו, וירג'יל ומורגן. הקרב מתנהל ליד אורוות סוסים בשם או. קיי קוראל. שני אחיו של ויאט נפצעים אבל הם מצליחים להרוג את החוואים. בילי קלנטון נמלט פצוע לחנות וויאט רודף אחיו. בילי מנסה לירות בו אבל מחוסל על ידי הולידיי.

לבסוף מודה ויאט להולידיי שממשיך לשחק קלפים כמנהגו. ויאט רוכב לקליפורניה לפגישה עם לורה.

==קישורים חיצוניים==

* 
* [https://www.youtube.com/watch?v=xhvD9zcPXU4 קדימון לדו-קרב באו. קיי. קוראל], באתר יוטיוב
* [https://www.youtube.com/watch?v=T7HjPfecJiw פרנקי ליין שר או. קיי. קוראל], באתר יוטיוב
* [http://www.tcm.turner.com/tcmdb/title/4614/Gunfight-at-the-O-K-Corral/ דו-קרב באו.קיי. קוראל], באתר TCM

קטגוריה:סרטים המבוססים על סיפור אמיתי
קטגוריה:סרטי פרמאונט
קטגוריה:מערבונים
קטגוריה:סרטי ברט לנקסטר
קטגוריה:סרטי קירק דאגלס
דיינוכירוסיים

דיינוכירוסיים (שם מדעי: Deinocheiridae; מיוונית עתיקה: "ידיים נוראיות") היא משפחה של דינוזאורים תרופודים מהקבוצה דמויי-אורניתומימיים, שחיו במהלך הקרטיקון לפני 115 עד 69 מיליון שנה לפני זמננו. המאובנים שלהם התגלו במזרח אסיה ובאמריקה הצפונית.

== מאפיינים ==
הדיינוכירוסיים ידועים במבנה הזרועות הארוכות, בעלות 3 האצבעות המכוסות בטפרים מאיימים, מהם קיבלו את שמם ב-1970. במקור סברו שהם מחוברות לגוף של טורפי ענק דומים לקרנוזאורים. בהמשך לעומת זאת התברר שמבנה הגוף לא דומה לזה של טורפי הענק ונראה שמינים אלה היו צמחוניים או לפחות אוכלי כל. הזרועות הענקיות כנראה נועדו להגן על בעליהם בדומה לזורעות התריזינוזאוריים. בעבר סברו ששתי המשפחות קרובות מאוד, אך בהמשך חקרו את מבנה הגולגולת והסיקו שהדיינוכירוסיים שייכים לקבוצה קדומה יותר, בעלות פחות זיקה לדרומאוזאוריים ולעופות (קבוצת המנירפטורים), והם התפתחו בנפרד ברחבי אסיה, בעיקר במדבר גובי. השימוש בזרועות הענק נועד להגנה, כאשר האזור בו חיו היה מלא בטורפים מאיימים כמו הטרבוזאורוס. המשפחה הקרובה אליהם ביותר היא משפחת האורניתומימיים דמויי היענים.

==סוגים==
* Beishanlong
* הרפימימוס (Harpymimus)? - ייתכן ששייך למשפחה עצמאית
* Garudimimus
* Paraxenisaurus
* דיינוכירוס (Deinocheirus)

==קישורים חיצוניים==

שחזור של Garudimimus

*
קטגוריה:מאובני טקסונים שתוארו ב-1970
רודני מקריי

רודני ארל מקריי (באנגלית: Rodney Earl McCray; נולד ב-29 באוגוסט 1961) הוא כדורסלן עבר אמריקאי, אשר שיחק בליגת ה-NBA בין השנים 1983–1993. לאורך הקריירה נבחר פעמיים לאחת מחמישיות ההגנה של העונה, וב-10 עונותיו בליגה רשם ממוצעים כוללים של 11.7 נקודות, 6.6 ריבאונדים ו-3.6 אסיסטים למשחק.

==קריירת מכללות==
מקריי נולד בעיר מאונט ורנון שבמדינת ניו יורק, ובין השנים 1979–1983 למד באוניברסיטת לואיוויל. כבר בעונתו הראשונה בקבוצת הכדורסל של האוניברסיטה שימש כשחקן חמישייה קבוע, לצדם של דארל גריפית' ודרק סמית', וקלע 7.8 נקודות בממוצע למשחק. באותה עונה זכתה הקבוצה באליפות טורניר המכללות, לראשונה בתולדותיה, לאחר שגברה במשחק הגמר על UCLA, בתוצאה 59–54. בעונות 1982 ו-1983 העפיל עם קבוצתו פעמיים נוספות לשלב הפיינל פור, אולם בשתי העונות הפסידה לואיוויל במשחק חצי הגמר, מול אוניברסיטת ג'ורג'טאון (46–50) ואוניברסיטת יוסטון (81–94), בהתאמה. לאורך 4 עונותיו בליגת המכללות העמיד מקריי ממוצעים כוללים של 9.2 נקודות, 7.6 ריבאונדים ו-2.6 אסיסטים למשחק.

==קריירת משחק==
בדראפט ה-NBA{{כ}} 1983 נבחר מקריי בבחירה השלישית על ידי יוסטון רוקטס, אשר צירפה באותו הדראפט גם את רלף סמפסון (בחירה ראשונה) ואת קרייג אילו (בחירה 48). בעונת העפיל עם הרוקטס לגמר ה-NBA, בו הפסידה קבוצתו מול בוסטון סלטיקס, בתוצאה 2–4. לאורך סדרת הגמר היה הקלעי השני של יוסטון (אחרי האקים אולאג'ואן) עם 15.3 נקודות למשחק, ובהגנה תופקד כשומרו העיקרי של כוכב הסלטיקס לארי בירד. בעונת נבחר לחמישיית ההגנה השנייה של העונה, ובעונה העוקבת נבחר לחמישיית ההגנה הראשונה, לצדו של אולאג'ואן.

באוקטובר 1988, לאחר 5 עונות ביוסטון, הועבר יחד עם ג'ים פיטרסון לסקרמנטו קינגס בתמורה לאוטיס ת'ורפ. בשתי עונותיו בסקרמנטו המשיך להציג יכולת טובה, עם ממוצעים של 14.7 נקודות, 7.9 ריבאונדים ו-4.5 אסיסטים למשחק, אך קבוצתו לא הצליחה להעפיל לשלב הפלייאוף.

ביוני 1990 הועבר בטרייד לדאלאס מאבריקס בתמורה לביל ונינגטון, ולקראת עונת נשלח לשיקגו בולס, במסגרת טרייד משולש בו הייתה מעורבת גם גולדן סטייט ווריורס. באותה עונה זכה עם הבולס באליפות ה-NBA, לאחר שגברה בסדרת הגמר על פיניקס סאנס. לכל אורך הפלייאוף שותף מקריי בשבעה בלבד מתוך 19 משחקי קבוצתו, וקלע 2 נקודות בסך הכול. בסיום עונתו היחידה בשיקגו פרש מקריי ממשחק, בגיל 31.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מדינת ניו יורק: כדורסלנים
קטגוריה:כדורסלני אוניברסיטת לואיוויל
קטגוריה:בחירות דראפט של יוסטון רוקטס
קטגוריה:כדורסלני יוסטון רוקטס
קטגוריה:כדורסלני סקרמנטו קינגס
קטגוריה:כדורסלני דאלאס מאבריקס
קטגוריה:כדורסלני שיקגו בולס
קטגוריה:אמריקאים שנולדו ב-1961
הרפימימוס

איור אפשרי של הרפימימוס
הרפימימוס (שם מדעי: Harpymimus; משמעות השם: "מחקה הרפיה") הוא סוג של דינוזאור תרופוד, שחי בתקופה קרטיקון תחתון לפני 107 עד 100 מיליון שנה לפני זמננו במונגוליה. דינוזאור זה הוא קרובו של הדיינוכירוס ושל משפחת הדיינוניכירוסיים, אך שייך למשפחה נפרדת - הרפימימיים (Harpymimidae). הוא תואר ב-1984 בידי החוקרים ריצ'רד ברסבולד ואלטנגרל פרל , וכלל מין יחיד - Harpymimus okladnikovi, הקרוי על שם החוקר הסובייטי אלכסיי אוקלדניקוב .

ההרפימימוס ידוע בעיקר משרידים חלקיים שכללו בעיקר לסת תחתונה בתצורת חורן דוח שבמדבר גובי, במונגוליה. הוא הגיע לאורך של 3.5 מטר והיה בעל מבנה לסתות שונה משל שאר בני קבוצת דמויי-אורניתומימיים הידועים כחסרי שיניים עם לסתות מוארכות דומות למקור. במקומם הוא הכיל חלל לסת רחבה עם מעל ל-75 שיניים חרוטיות. מבנה זה דומה לקרובו הפליקנימימוס וייתכן ששניהם היו אוכלי דגים שהשתמשו בלסתות כדי לחטוף דגים. הלסתות הקשיחות כוסו במקור והגוף היה מכוסה נוצות. הזרועות היו ארוכות עם שלוש אצבעות שהסתיימו בטפרים חדים.

ההרפימימוס נחשב לסוג פרימיטיבי יחסית המהווה אב מקשר בין האורניתומימיים ששכנו באסיה כמו הדיינוכירוס, לבין אלה שנמצאו באירופה ובאמריקה הצפונית.

== קישורים חיצוניים ==

קטגוריה:בעלי חיים שתוארו ב-1984
קטגוריה:דמויי-אורניתומימיים
קטגוריה:דינוזאורים שחיו בקרטיקון תחתון באסיה
קטגוריה:טקסונים שתוארו בידי אלטנגרל פירל
קטגוריה:מאובני טקסונים שתוארו ב-1984
אדמונד פון הלמר

אדמונד פון הלמר (בגרמנית: Edmund von Hellmer; 1850, וינה – 1935, וינה) היה פסל אוסטרי בסגנון היסטוריציזם ובסגנון אר נובו, ממייסדי "הזצסיון הווינאי".

למד אדריכלות בפוליטכניק בווינה ובמקביל השתלם אצל דודו הפסל יוסף שיינפלד ובגיל 16 החליט להתמסר ללימודי הפיסול באקדמיה לאמנויות יפות בווינה ובמקביל עבד אצל הפסל הנס גסר אשר סייע לו לממן ביקור קצר בפריז, בגיל 19 זכה בפרס על פסל פרומתאוס שהציג בתערוכה בין לאומית במינכן, הפרס כלל מלגה שאפשרה לו ללמוד כמעט שנתיים באיטליה.

בגיל 20 חזר לווינה ועבד כפסל חופשי ובגיל 29 מונה לפרופסור באקדמיה ובין השנים 1882–1892 היה חבר בסגל באקדמיה. מתלמידיו הבולטים היה אמיל פוקס (אמן אוסטרי אמריקאי).

בשנת 1879 היה ממייסדי "הזצסיון הווינאי". שם שימש כדקאן בשנים 1901–1922.

==גלריה==
<gallery mode="packed" heights="190">
Monument to Johann Strauß II.jpg|מונומנט יוהאן שטראוס (הבן) בשטאדטפארק, וינה
Wolfgang Amadeus Mozart-Kapuzinerberg, Salzburg.jpg|אנדרטה על גבעת קפוצינר המשקיפה על זלצבורג לציון המקום בו הגה וולפגנג אמדאוס מוצרט את חליל הקסם
Wien - Goethedenkmal (2).JPG|מונומנט יוהאן וולפגנג פון גתה בווינה.
Emil Jakob Schindler monument, Vienna, August 2019.jpg|מונומנט אמיל יעקב שינדלר (צייר, אביה של אלמה מאהלר) בווינה.
ZentralfriedhofWolfHugo.jpg|מצבה של הוגו וולף
</gallery>

==קישורים חיצוניים==

קטגוריה:פסלים אוסטרים
קטגוריה:ילידי 1850
קטגוריה:אוסטרים שנפטרו ב-1935
משמר (לימוד)

בעגה הישיבתית, מִשְׁמֶר (עיוות של: מִשְמָר) הוא כינוי ללימוד תורה במשך לילה שלם, משעות הערב המאוחרות ועד לתפילת ותיקין. את המשמר נהוג לערוך בדרך כלל בליל שישי, כיוון שבימים שישי ושבת הבאים לאחר מכן אין מסגרת קבועה ואפשר להשלים את שנת הלילה, וכדי למלא את הנפש במטעני רוחניות לקראת השבת, היום המקודש בשבוע. בנוסף, נהוג לערוך משמר מדי שנה בליל חג השבועות, כהתפתחות של מנהג תיקון ליל שבועות. יש העורכים משמר דומה גם בליל הושענא רבה (כהתפתחות של תיקון ליל הושענא רבה).

המושג מקובל בעיקר בציבור החרדי ובחלק מישיבות הציונות הדתית.

== המשמר בתרבות החרדית ==
למשמר צדדים נוספים מעבר לצד הדתי גרידא, והוא נעשה נוהג חברתי מקובל. מנהגים תרבותיים הקשורים במשמר השתרש בקרב הציבור החרדי, וחנויות רבות מציעות מבחר מאכלי שבת במיוחד לליל שישי. רבים יאכלו בתחילת הערב טשולנט בחברת ידידים ולאחר מכן יתחילו את המשמר.

==קישורים חיצוניים==
* 

קטגוריה:מצוות תלמוד תורה
קטגוריה:ישיבה: מושגים
אצרורינוס

אצרורינוס (שם מדעי: Acerorhinus; מילולית: "קרנף חסר קרן") הוא סוג נכחד של קרנף, שחי באסיה במהלך המיוקן לפני 13.6 עד 7 מיליון שנה מזמננו.<ref></ref> הוא תואר מממצאים לאורך אסיה לרבות בסין, בטורקיה וגם ביוון בידי החוקר אדוארד דרינקר קופ בשנת 1832. סוג זה הכיל מין יחיד - Acerorhinus zernowi.

האצרורינוס היה קרנף מתת-המשפחה Aceratheriinae, המאופיינת בכך שמיניה היו חסרי קרניים, ובמקומם היו להם ניבים בולטים מלסתם התחתונה, שכנראה שימשו למלחמה ולהגנה. תת-משפחה זו נכחדה לחלוטין ואין לה מינים קיימים. האצרורינוס סווג לעיתים למין של אצרתריום שהתקיים באותו הזמן, אך כיום רואים בו סוג נפרד תקף.

קרנף זה הגיע לאורך 25 מטרים ולמשקל של מעל 1 טון. בשונה מהקרנפים המודרניים הוא היה בעל שיניים מותאמות לאכילת עלים ולא עשבים. הוא נכחד במשך המיוקן, ככל הנראה עקב שינויי אקלים והתייבשות של האזור בו חי.

==קישורים חיצוניים==

==הערות שוליים==

קטגוריה:בעלי חיים שתוארו ב-1942
קטגוריה:טקסונים שתוארו בידי מיקלוש קרצוי
קטגוריה:קרנפיים פרהיסטוריים
קטגוריה:מגה-פאונה של הנאוגן באירואסיה
קטגוריה:יונקים שחיו במיוקן באסיה
קטגוריה:מפריטי פרסה שחיו במיוקן
קטגוריה:מאובני טקסונים שתוארו ב-1832